મ્યુચ્યુઅલ ફંડ્સનું બેન્કિંગ શેરોમાં રોકાણ સપ્ટેમ્બર મહિનામાં 21,600 કરોડ રૂપિયા ઘટી ગયું હતું અને છેલ્લાં ત્રણ મહિનાની નીચી સપાટીએ પહોંચી ગયું હતું. ઈક્વિટી માર્કેટમાં તાજેતરમાં આવેલા કરેક્શનમાં ફંડોએ બેન્કિંગ શેરો મોટાપાયે વેચ્યા હતા. સેબીના તાજેતરના આંકડા મુજબ મ્યુચ્યુઅલ ફંડ્સનું બેન્કિંગ શેરોમાં રોકાણ સપ્ટેમ્બરના અંતે 1,88,620 કરોડ રૂપિયા થયું હતું, જે ઓગસ્ટના અંતે 2,10,251 કરોડ રૂપિયા હતું. બેન્કિંગ શેરોમાં જૂન પછીથી ફંડોનું આ સૌથી ઓછું રોકાણ છે. જૂનના અંતે તેમનું રોકાણ બેન્કિંગ શેરોમાં 1.87 લાખ કરોડ રૂપિયા હતું. મે મહિનામાં 1.89 લાખ કરોડ રૂપિયા હતું.